b'\n_START_ARTICLE_\nNB noter\n_START_PARAGRAPH_\nNB noter er Nasjonalbibliotekets publiseringstjeneste for norsk samtidsmusikk som ikke er utgitt p\xc3\xa5 forlag. Publiseringstjenesten omfatter mer enn 14 000 norske musikkverk, hovedsakelig fra 1940 og frem til i dag. Notekatalogen inneholder b\xc3\xa5de verk fra NB noter og verk utgitt av norske og utenlandske forlag. I lydkatalogen finnes informasjon om innspillinger til en stor del av verkene i notekatalogen, hovedsakelig konsertopptak fra NRK og plateutgivelser. Innspillingene kan lyttes p\xc3\xa5 i Nasjonalbibliotekets lokaler. Notepublisering av ny norsk musikk har v\xc3\xa6rt blant Nasjonalbibliotekets tjenester siden 2013. Tjenesten var tidligere en del av MIC Norsk musikkinformasjon.'